અમરાઈવાડી વિસ્તારમાં રહેતી ૩૦ વર્ષિય પરણિતાએ પોલીસ ફરિયાદ કરી છે કે, 2008માં એટલે કે દસ વર્ષ પહેલા તેના પતિને અકસ્માત થયો હતો. બન્ને પગમાં પ્લેટ નાખતા તે દોઢ વર્ષ પથારીવશ રહ્યાં હતા. આ સમયે પરિવારની આર્થિક સ્થિતિ સારી ન રહેતા મહિલાએ સેટેલાઈટની એક લેબમાં લોહી ટેસ્ટિંગ માટે આપવાનું શરૂ કર્યું હતું. ત્યાં તેનો પરિચય અન્ય મહિલા સાથે થયો હતો. આ મહિલાએ તેને વધુ રૂપિયા કમાવા માટે કરણસિંહ અભુજી ચાવડા (રહે. ચાણક્યપુરી)નો સંપર્ક કરાવ્યો હતો. કરણસિંહ મહિલાને સારી નોકરી અપાવાના નામે મિત્રતા કેળવી અને તેના ઘરે અવરજવર વધારી દીધી હતી. આર્થિક મદદની લાલચમાં મહિલા પણ મનોમન તેને વશ થઈ ગઈ હતી. જેનો ગેરલાભ લઈ કરણસિંહે તેની સાથે શરીર સંબંધ બાંધ્યો હતો.